ענת מושקובסקי

ענת מושקובסקי (נולדה ב-13 במאי 1991) היא זמרת-יוצרת ומלחינה ישראלית.

==ביוגרפיה==
מושקובסקי נולדה בחולון. היא סיימה את לימודיה התיכוניים במגמת מוזיקה בתיכון קריית שרת. את שירותה הצבאי עשתה בלהקת חינוך ייצוגית. בשנת 2015 סיימה תואר ראשון בגאופיזיקה ומדעים פלנטריים באוניברסיטת תל אביב. לאחר מכן למדה לתעודת הוראה במתמטיקה. בשנת 2021 סיימה תואר שני בפדגוגיה של מדעים מדויקים בסורבון.

==קריירה==
בשנת 2010 החלה להופיע עם להקת עוזי נבון ומכרים. שנה לאחר מכן השתתפה במופע "נורית הירש ו-"החבר'ה הטובים" לצד אימרי זיו ורז שמואלי שהיו עם מושקובסקי בלהקה הצבאית, עם המלחינה נורית הירש במיטב שיריה.<ref></ref>

בשנת 2016 הצטרפה להרכב האחיות לוז לצד יפעת זיו ושירה ז' כרמל. ההרכב הופיע בפסטיבלי בינלאומיים בין היתר בפסטיבל "Safaricom Jazz Festival" בניירובי ופסטיבל הג'אז הבינלאומי אילת. בנוסף יצא ההרכב לסיבובי הופעות באירופה, ארצות הברית וקנדה. באותן שנים הופיעו במחזה סיפור אהבה בשלושה פרקים בבימויו של נתן דטנר, שהוצג בתיאטרון הבימה.<ref></ref>

בשנת 2017 הוציאה את אלבומה הראשון, "Happy as a Dog" בלייבל קמע. בן שלו בחר בשיר הנושא מתוכו לאחד משירי השנה שלו במהדורה מסכמת לשנת 2017.<ref></ref> השיר הושמע בתחנות רדיו רבות בהן כאן 88, גלגלצ, 103fm וכאן גימל.<ref></ref> בקליפ לסינגל שיצא שנה לאחר מכן בבימויו של עידן אלתרמן, כיכבה נועה קולר.<ref></ref> באותה שנה הקליטה קולות ליווי לאלבום "סביבנו" של יוני רכטר והשתתפה בסיבוב השקת האלבום.

בשנת 2018 השתתפה בסדרת המופעים "השתקפויות" עם שלומי שבן, יוני רכטר, והקאמרטה הישראלית ירושלים. באותה שנה התארחה במופע " 40 שנה להתכוונות" של יוני רכטר בפסטיבל הפסנתר בתל אביב.<ref></ref> ביצוע בכורה לשיר "חבק אותי", שהלחין רכטר למילותיו של עלי מוהר הושר על ידי מושקובסקי במופע.<ref></ref>

בשנת 2019 הוציאה את אלבומה השני "Loud and Clear", שיצא בלייבל נענע דיסק. השיר "Everything Can Be Yours" הושמע בתחנות רדיו רבות וזכה לביקורות חיוביות ממבקרי המוזיקה.<ref></ref> במופע ההשקה שעלה במועדון התדר אירחה את שלומי שבן.<ref></ref> באותה שנה שיחקה בסדרת הטלוויזיה "מתיר עגונות", ששודרה בכאן 11 בבימויו של דוד אופק. בשנת 2019 הופיעה במופע המחווה לקינג קרימזון בניהולו המוזיקלי של נדב הולנדר.

בשנת 2020 השתתפה מושקובסקי לצד יובל מנדלסון באלבום הילדים של הולנדר, "מגש הקצב" למילותיו של נתן אלתרמן.<ref></ref> באותה שנה הוציאה את החידוש לשיר הילדה הכי יפה בגן, שתרגמה נעמי דהן תחת הכותרת "La Petite Fille la Plus Jolie du Monde" למילותיו של יהונתן גפן. את השיר הפיק מוזיקלית שוזין (יוני לוין), שגם הפיק את האלבומים הקודמים.<ref>השיר "הילדה הכי יפה בגן" בתרגום לצרפתית- </ref> השיר הושמע בתחנות רדיו רבות ונכנס לפלייליסטים של גלגלצ, כאן 88 וכאן גימל.<ref></ref> השיר הושמע רבות בצרפת והפך ללהיט המושמע תדיר בתחנות רדיו מקומיות ולאומיות.<ref></ref> באותה שנה עלה בבכורה המופע של ההרכב המוזיקלי "העבריות" בפסטיבל האישה בתיאטרון חולון בהשתתפות מושקובסקי.<ref></ref> בשנת 2020 השתתפה גם באלבום ״המשורר״, אלבום משירי המשורר חזי לסקלי. שירי האלבום הולחנו על ידי דורי פרנס והפיק מוזיקלית של ערן ויץ.<ref></ref>

בשנת 2021 הופיעה בפסטיבל אינדינגב בבמה המרכזית.<ref></ref> באותה שנה הופיעה בפסטיבל הפסנתר עם מופע מקור על טהרת הפסנתר וכלי קשת עם "אנסמבל צ'יל פיל", איתם יצאה לסיבוב הופעות ברחבי הארץ.<ref></ref>

בשנת 2022 הוציאה שיר מקורי ראשון בצרפתית בשם "Monade", שנכנס לפלייליסטים של גלגלצ וכאן 88.<ref></ref> מגזין המוזיקה "קולומבוס" בחר בשיר כאחד משירי תשפ"ב במוזיקה הישראלית.<ref></ref> באותה שנה שחררה טרילוגיית שירים בשם ״תזמורת״ בשיתוף פעולה עם צ׳יל פיל, לתזמוריו של שון לו יון גלעד.<ref></ref>

בשנת 2023 הוציאה מושקובסקי את השיר "אין עוד מלבדה", שיר מקורי בעברית. את השיר כתבה על בנה ימים ספורים לפני הולדתו.<ref></ref> באותה שנה שרה מיצירותיהם של יוני רכטר ועלי מוהר במופע "תפילה תל אביבית" שהנחו במשותף רכטר ורוני קובן. באותה שנה שחררה רימיקס בשם J’oublie ליצירה של אמן הפסנתר והסאונד יחזקאל רז.

ב-12 בינואר 2024 הוציאה את הסינגל "רגע אחד".<ref></ref>

==חיים אישיים==
נשואה למני וולט. השניים הורים לילד ומתגוררים במרכז הארץ. 

==קישורים חיצוניים==

* 
* 
* 
* 

==הערות שוליים==

קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:בוגרות אוניברסיטת פריז
קטגוריה:בוגרי אוניברסיטת פריז
קטגוריה:זמרות ישראליות
קטגוריה:זמרים ישראלים
קטגוריה:זמרות אינדי ישראליות
קטגוריה:מלחינות ישראליות
קטגוריה:מלחינים ישראלים
קטגוריה:ישראלים שנולדו ב-1991
קטגוריה:ישראליות שנולדו ב-1991